钦定古今图书集成/明伦汇编/闺媛典/第035卷 > 曹妇王氏〈夫妹附〉
## 钦定古今图书集成/明伦汇编/闺媛典/第035卷 > 曹妇王氏〈夫妹附〉

按《河南府志》：王氏，洛阳诸生曹应祥子妇，居城南曹
家屯。崇祯戊寅，流寇犯洛，近郊执其姑，欲杀之。氏与
夫妹挺身捍蔽。寇曰：“不汝执已幸矣，何求死为？”氏叱
之曰：“汝杀吾姑，吾安用独生？杀则俱杀，所甘心耳。”寇
大怒，与其姑妹并杀之。观者莫不垂涕。